„Vlašići" preusmjerava ovdje. Za ostala značenja, v. Vlašići (razvrstavanje).
 „Plejade" preusmjerava ovdje. Za nimfe iz grčke mitologije, v. Plejade (mitologija).

**Messier 45** (M45) poznat pod nazivom **Plejade** je otvoreni skup u zviježđu Bik. Plejade su poznate od davnina i uključene su u gotovo sve mitologije sjeverne polutke. Najstariji zapisi o njima sežu iz Homerovih epova Ilijada i Odiseja iz 700. godine prije Krista. Charles Messier je ih je u svoj katalog uvrstio 4. ožujka 1769. godine. Razlog uvrštavanja Plejada u katalog je vjerojatno želja da se brojem objekata nadmaši Lacailleov katalog koji je sadržavao 42 objekta.

Svojstva
--------

Plejade su jedan od najbližih otvorenih skupova. Nalaze se na udaljenosti i do 440 ly i protežu se 12 ly. Velika blizina Plejada uzrok je i velikom prividnom sjaju i dimenzijama. Ukupan sjaj Plejada iznosi +1.6 magnituda, a promjer gotovo 2 stupnja.

Starost Plejada je oko 100 milijuna godina. Zbog prisutnosti refleksijskih maglica u skupu prije se vjerovalo da je skup znatno mlađi, oko 60 milijuna godina. Detaljnija ispitivanja pokazala su da refleksijske maglice uopće nisu dio skupa. Maglice i Plejade nemaju iste radijalne brzine već se mimoilaze brzinom od 11 km/s. Zbog interakcija s međuzvjezdanim oblacima plina, prašine i gravitacijskog utjecaja spiralnih krakova, Plejade će se za 250 milijuna godina raspasti.

Ukupan broj zvijezda u Plejadama je procijenjen na 500, a masa skupa na 800 sunčevih masa. Od zvijezda posebno se ističe 7 najsjajnijih, plavih divova. Golim okom u dobrim uvjetima moguće je vidjeti do 14 zvijezda u skupu. Među zvijezdama nalazi se i veliki broj smeđih patuljaka. Oni čine možda i 25% populacije Plejada ali sudjeluju samo s 2% mase.

**Sjajne zvijezde u Plejadama**| Ime | Oznaka | Prividni sjaj | Spektralna klasa |
| --- | --- | --- | --- |
| AlcyoneŠablon:Nemam razdvojbu | Eta (25) Tauri | 2.86 | B7IIIe |
| Atlas | 27 Tauri | 3.62 | B8III |
| ElectraŠablon:Nemam razdvojbu | 17 Tauri | 3.70 | B6IIIe |
| Maia Šablon:Nemam razdvojbu | 20 Tauri | 3.86 | B7III |
| MeropeŠablon:Nemam razdvojbu | 23 Tauri | 4.17 | B6IVev |
| Taygeta Šablon:Nemam razdvojbu | 19 Tauri | 4.29 | B6V |
| Pleione Šablon:Nemam razdvojbu | 28 (BU) Tauri | 5.09 (prom.) | B8IVep |
| Celaeno Šablon:Nemam razdvojbu | 16 Tauri | 5.44 | B7IV |
| Asterope Šablon:Nemam razdvojbu | 21 and 22 Tauri | 5.64;6.41 | B8Ve/B9V |
| — | 18 Tauri | 5.65 | B8V |

Amaterska promatranja
---------------------

Plejade se najbolje vide u zimsko doba kada se nalaze blizu zenita. Jedan su od rijetkih objekata dubokog svemira koji se daju lako promatrati golim okom. U prosječnim noćima može se vidjeti 8-9 zvijezda, a s tamnih lokacija, oni s izvrsnim vidom ih mogu uočiti i do 14. Plejade je najbolje promatrati dvogledom. U dobrom dvogledu na postolju, skup će izgledati kao grupa od tridesetak plavih bisera na crnoj podlozi neba. Promatrači s teleskopima mogu pokušati pronaći refleksijske maglice ali za njih će trebati dobre uvjete i posebno dobru prozirnost neba. Veliki teleskopi pokazat će tamnije članove skupa ali neće moći pokazati cijeli skup pa se gubi kontekst.

Eksterni linkovi
----------------

***Plejade*** na Wikimedijinoj ostavi

* Stranice Filipa Lolića
* Skica Plejada[*mrtav link*]

  


|  |
| --- |
|  **Objekti u Messierovom katalogu** |
| 

|  |
| --- |
| M1 • M2 • M3 • M4 • M5 • M6 • M7 • M8 • M9 • M10 • M11 • M12 • M13 • M14 • M15 • M16 • M17 • M18 • M19 • M20 • M21 • M22 • M23 • M24 • M25 • M26 • M27 • M28 • M29 • M30 • M31 • M32 • M33 • M34 • M35 • M36 • M37 • M38 • M39 • M40 • M41 • M42 • M43 • M44 • M45 • M46 • M47 • M48 • M49 • M50 • M51 • M52 • M53 • M54 • M55 • M56 • M57 • M58 • M59 • M60 • M61 • M62 • M63 • M64 • M65 • M66 • M67 • M68 • M69 • M70 • M71 • M72 • M73 • M74 • M75 • M76 • M77 • M78 • M79 • M80 • M81 • M82 • M83 • M84 • M85 • M86 • M87 • M88 • M89 • M90 • M91 • M92 • M93 • M94 • M95 • M96 • M97 • M98 • M99 • M100 • M101 • M102 • M103 • M104 • M105 • M106 • M107 • M108 • M109 • M110 |

 |